Igen Európára és nem a nacionalizmusra – ezzel a felirattal fogadta néhány tucat demokrácia és EU-párti tüntető Orbán Viktor miniszterelnököt a prágai Állami Opera vasárnap esti megnyitóján. A magyar kormányfőt Andrej Babis cseh miniszterelnök hívta meg a megnyitóra, amelyen több külföldi politikus és a csehországi diplomáciai képviseletek vezetői is részt vettek.

A prágai Állami Operát az elmúlt három évben teljesen felújították. A restaurálás költségeit 900 millió koronára tervezték, végül meghaladta az 1,3 milliárd koronát (17 milliárd forint).